jkorsvik/nowiki_second_scrape_merged huggingface dataset:
Xylotrupes ulysses

Xylotrupes ulysses er en bille som hører til familien skarabider (Scarabaeidae) i gruppen skarabider (Scarabaeoidea).


== Utseende ==

En stor (35-80 millimeter), svart, blank bille. Som vanlig hos hornbiller (Dynastinae) er det stor forskjell mellom kjønnene, hannene er mye større og har kraftige horn på hodet og pronotum som hunnene mangler. Denne slekten har et smalt horn på hodet som er gaffeldelt ytterst, og et bredt og kraftig horn på pronotum, også dette delt i spissen.


== Levevis ==
Larvene utvikler seg i morken død ved og tar gjerne noe over ett år på utviklingen. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.


== Utbredelse ==
Arten lever på Bismarck-øyene. Tidligere ble inidvider fra et langt større område (inkludert Queensland i Australia) ført til denne arten, men de er nå skilt ut som egne arter eller ført til Xylotrupes gideon.


== Systematisk plassering ==
Arten blir av og til regnet som en underart av Xylotrupes gideon.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes ulysses (Guérin-Méneville, 1830)


== Kilder ==
Rowland, J.M. (2011): Notes on nomenclature in Xylotrupes Hope (Scarabaeidae: Dynastinae: Dynastini). Insecta mundi, (0176): 1-10. PDF Arkivert 2. april 2015 hos Wayback Machine.


== Eksterne lenker ==
(en) Xylotrupes ulysses i Encyclopedia of Life 
(en) Xylotrupes ulysses i Global Biodiversity Information Facility 
(en) Xylotrupes ulysses hos NCBI 
(en) Kategori:Xylotrupes ulysses – bilder, video eller lyd på Wikimedia Commons 
Xylotrupes ulysses – detaljert informasjon på Wikispecies 
Bilder av hanner Arkivert 29. august 2011 hos Wayback Machine.
Høyhastighetsvei

Høyhastighetsvei vil i henhold til reguleringsplanforslag fra  Statens vegvesen si at det er en avkjørselsfri vei bygd for 90 km/t. Kryss skal være planskilte.Lærebøker for førerkort klasse A og B beskriver høyhastighetsvei som en vei der tillatt hastighet er 60 km/t eller høyere og sidevegene har vikeplikt.Et mål i Statens vegvesens læreplan for opplæringen til førerkort klasse B er at eleven skal «ha presis kjøreteknikk på høyhastighetsvei».


== Se også ==
Autobahn


== Referanser ==
Bliss-instituttet

Bliss-instituttet er et teater, museum og nasjonalt kunstråd i Belize City. Museet har blant annet ei rekke gjenstander fra mayabyen Caracol. Instituttet er oppkalt etter Baron Bliss. Bygninga sto ferdig i 1955.


== Eksterne lenker ==
(en) Bliss Institute – kategori av bilder, video eller lyd på Commons 
(en) History of the Bliss Center hos Institute of Creative Arts
(en) Bliss Institute hos EasyViajar
Baron Bliss

Henry Edward Ernest Victor Bliss (født 16. februar 1869, død 9. mars 1926), kjent som Baron Bliss, var en britisk reisende som testamenterte to millioner amerikanske dollar til et fond til støtte for innbyggerne i den daværende kolonien Britisk Honduras, nå Belize. 9. mars blir markert årlig som Baron Bliss-dagen i Belize.
I Belize City ligger Bliss-instituttet, Bliss sykepleierskole og flere andre helsetjenester, i tillegg til Baron Bliss-fyret og en omkringliggende park som blei bygd som et monument til ære for Bliss.


== Referanser ==


== Eksterne lenker ==
Baron Bliss-dagen hos San Pedro Sun (en)
Victoria Peak (Belize)

Victoria Peak er det nest høyeste fjellet i Belize. Det strekker seg 1120 meter over havet, og ligger i fjellkjeden Mayafjella. Det høyeste fjellet i Belize, 4 meter høyere, Doyle's Delight ligger 57 kilometer sørvest for Victoria Peak.Den første ekspedisjonen til området Victoria Peak ligger i ble ledet av guvernør Roger Goldworthy i 1888. Dette ble fulgt av ekspedisjoner i 1927 og 1928 som døpte fjelltoppen Victoria Peak etter dronning Victoria, siden det ble antatt at det var den største fjelltoppen i Britisk Honduras.


== Referanser ==
Torres Paseo Colón

Torres Paseo Colón er to høyhus i Costa Ricas hovedstad San José. De er landets to høyeste bygninger, med en høyde på henholdsvis 101,4 og 98,2 meter.Bygningene ligger langs Paseo Colón, som de har fått navnet sitt fra, på høyde med Calle 28. De har henholdsvis 29 og 27 etasjer. Den første (og laveste) bygninga sto ferdig i 2013, og den andre i 2015. Til sammen dekker de et areal på rundt 54 000 m². Bygningskomplekset inneholder blant annet et utendørs svømmebasseng, et boblebad, et treningssenter og en løpebane.
Torres Paseo Colón ble oppført og eies av selskapet Grupo Inmobiliario del Parque.


== Referanser ==


== Eksterne lenker ==
Offisielt nettsted
Kalimantan Selatan

Kalimantan Selatan eller Sør-Kalimantan er en av Indonesias provinser. Den ligger på sørspissen av den indonesiske delen av Borneo. Provinsen grenser mot Makassarstredet i øst, Javasjøen i sør og provinsene Kalimantan Timur og Kalimantan Tengah i nord og vest.


== Referanser ==


== Eksterne lenker ==
Offisielt nettsted 
(en) South Kalimantan – kategori av bilder, video eller lyd på Commons
John Vigen

John Jensen Vigen (født 25. juli 1870 i Strinda, død 3. april 1933 i Levanger) var en norsk landhandler, gårdbruker og politiker (H).
Han var sønn av Jens Vigen og Henriette Forberg, som fra 1890 drev landhandel og gård på Ytterøy i Nord-Trøndelag. Han var bror av landhandler og ordfører Sofus Vigen. John Vigen giftet seg i 1898 med Kristianne Johanne Guldahl, datter av overstiger ved Ytterøy kobberverk og ordfører John Guldahl og hustru Ingeborg Sandstad, og søster til sakfører, brukseier og fylkesmann Halvor Bachke Guldahl. John og Kristianne Johanne Vigen var tremenninger på morssiden; deres oldefar på morssiden var lensmann Henrik Andersen Westrum på Sandstad. Hennes morfar og hans mormors bror (grandonkel) var ordfører og stortingsmann Anders Sandstad.Han var landhandler på Stiklestad 1895–1915, og kom tilbake til Ytterøy som gårdbruker i 1915. Vigen var medlem av Verdal herredsstyre og formannskap 1911–1915, senere medlem av Ytterøy herredsstyre 1920–1922 og 1929–1931. Han var Ytterøys ordfører 1929–1931; han avløste og ble etterfulgt av broren Sofus. Mellom 1927 og 1930 var han valgt inn i fellesstyret for Høyre og Frisinnede Venstre i Nord-Trøndelag, som i 1933 ble Nord-Trøndelag Høyre.Han døde på Innherred sykehus i Levanger og ble gravlagt fra Ytterøy kirke.


== Referanser ==
Nørregaard

Nørregaard er en norsk slekt med dansk opprinnelse. Flere medlemmer har vært offiserer.


== Personer ==
Asta Nørregaard, maler
Hans Jacob Nørregaard, oberst
Benjamin Wegner Nørregaard, krigskorrespondent
Harald Nørregaard, høyesterettsadvokat
Kristian Rothaug

Kristian Andresen Rothaug (født 10. september 1883 i Strinda, død 15. november 1962 samme sted) var en norsk smelteverksarbeider og politiker (Ap). Han var Meråkers ordfører 1926–1937.Han var fabrikkarbeider 1899–1904, maskinist fra 1904 og senere arbeidsformann ved Meraker smelteverk i Kopperå. Rothaug ble fagorganisert og medlem av Arbeiderpartiet i 1907. Han var medlem av Norsk Kjemisk Industriarbeiderforbunds hovedstyre fra 1924, styremedlem i AS Arbeider-Avisen fra 1924, formann i Trøndelag faglige samorganisasjon (LO) 1926–1927, formann i Kopperå arbeidsmannsforening, formann i Meråker arbeiderparti, formann i Inntrøndelag arbeiderparti og medlem av Arbeiderpartiets landskommuneutvalg. Rothaug var medlem av Meråker herredsstyre fra 1914, fra 1926 til 1937 som ordfører. Han var også vararepresentant til Stortinget fra Nord-Trøndelag.


== Referanser ==
Vannerme

Vannerme (kinesisk: 水袖; pinyin: shuǐxiù) er en viktig del av mange av draktene i tradisjonell kinesisk opera. 
Ermene er av et hvitt stykke stoff som er påsydd nederst på de egentlige ermene og normalt henger ned fra dem. 
Vannermene tjener til å kunne uttrykke følelser og handlinger klarere. Bruken av dette virkemiddelet er en viktig del av utdannelsen av skuespillerne. 


== Eksterne lenker ==
About Cantonese Opera: Costumes
BLNO 2011/12

BLNO 2011/12 var det øverste nivået i norsk basketball for menn 2012/13-sesongen. Frøya vant ligaen foran Asker Aliens og Tromsø Storm.


== Tabellen ==


== Eksterne lenker ==
Offisielt nettsted
Sapodilla Cayes

Sapodilla Cayes (spansk: Cayos Zapotillos, Cayos Sapodilla eller Cayos Sapote) er en ubebodd atoll i Hondurasbukta. Atollen kontrolleres av Belize, men gjøres også krav på av Guatemala og Honduras. Det guatemalanske kravet er del av Guatemalas krav på Belize.
Belize har siden 1996 satt av atollen og et 15 618 hektar stort område rundt atollen som marinereservat.


== Referanser ==
Karl Jensen-Hjell

Karl Jensen-Hjell (født 1862, død 1888) var en norsk kunstmaler. 
Han studerte i Oslo og i München. 
I 1886 hadde han studieopphold i Italia og i Paris. 
Jensen-Hjell tilhørte kretsen omkring Edvard Munch og Munch portretterte han i et maleri som var Munchs bidrag til Høstutstillingen i Kristiania i 1885.Han malte fint studerte landskaper og interiører, som «Ved Vinduet», i Nasjonalgalleriets eie. 
Karl Jensen-Hjell døde av tæring (tuberkulose) i 1888, bare 26 år gammel. 


== Referanser ==


== Litteratur ==
Næss, Atle (2004): Munch : en biografi, Gyldendal, ISBN 82-05-30554-4


== Eksterne lenker ==
(no) Karl Jensen-Hjell i Store norske leksikon
Karl Jensen-Hjell i Norsk kunstnerleksikon
Morococha

Morococha er distriktshovedstaden i Morococha-distriktet i Yauli-provinsen i Peru.


== Eksterne lenker ==
Flytter folk for å flytte fjell
Köfte

Köfte (på gresk kalles det keftos) er godt krydrete, ofte litt avlange, tyrkiske kjøttboller laget av kjøttdeig. Bollene serveres ofte sammen med cacık eller tzatziki.En spesiell variant er çiğ köfte (norsk: «rå köfte»), som også kan lages vegetabilsk, der kjøttdeig blandes med bulgur og vanligvis med litt sterkere krydder og pepper enn vanlig köfte. Denne serveres med ayran og ulike typer salatblader. Det er vanlig å rulle rå köfte i salatbladene før man spiser dem.
Andre typer köfte er utbredt også andre steder i Midtøsten, samt i Pakistan.


== Ulike typer köfte ==
Besmeç
Islama köfte
Akçaabat köftesi
Biga köftesi
İskeçe köfte
İçli köfte
İnegöl köfte
İzmir köfte
Odun köfte
Mercimek köftesi
Sulu köfte / Misket köfte
Kadınbudu köfte
Çiğ köfte
İskenderun köfte
Adana köfte
Tire köfte
Muğla köftesi
Mengen köfte
Sucuk köfte
Yayla köfte
Fındık köfte
Şiş köfte
Dalyan köfte
Terbiyeli köfte
Ekşili köfte
Saray köfte
Rosto köfte
Satır köfte
İslim köfte
Cızbız köfte
Birlik köfte
Akhisar köfte
Diyar köfte
Bandırma köfte
Sultanahmet köftesi
Tekirdağ köftesi
Yalıköy köftesi
Piraziz köftesi
Hasanpaşa köftesi


== Referanser ==
Folkeaksjonen mot giftutslipp i Bøkfjorden

Folkeaksjonen mot giftutslipp i Bøkfjorden er en organisasjon som er blitt omtalt av NRK og Dagbladet. Den fikk Venstres miljøpris i 2011.Foreningen ledes av Bernt Nilsen. I 2010 sa han at «– Vi reagerer først og fremst på bruken av lilaflot. Stoffet er etsende og kreftfremkallende, sier Nilsen.»


== Kjemikalier i gruvedrift ==
Naturvernforbundet og Folkeaksjonen mot giftutslipp i Bøkfjorden etterlyste en giftrapport skrevet av Norsk institutt for vannforskning (NIVA) om kjemikaliet Lilaflot D 817 flere ganger, før de fikk den i mai 2011 - etter at 
Sydvaranger Gruve allerede hadde mottatt den i oktober 2010.


== Referanser ==


== Se også ==
Bøkfjorden
Anna Jebsens Minde

Anna Jebsens Minde er et barnehjem stiftet i Bergen i 1866. Institusjonen var drevet privat fram til 1980, da Hordaland fylkeskommune tok over driften. Fra 1987 har barnehjemmet vært i drift under navnet Bønesskogen Barnehjem - Anna Jebsens Minde, på Bønes.


== Historie ==
Initiativet til opprettelsen av barnehjemmet Anna Jebsens Minde, kom fra borgerskapets kvinner, blant andre Anna Jebsen, konen til konsul Peder Jebsen. Konsulen forærte dessuten en eiendom til barnehjemmet. Selve etableringen var et samarbeid mellom kirken, fremtredende embetsmenn og velstående kjøpmenn. Barnehjemmets første lokaler var på Krohnengen, fra 1870 i Strandgaten, og fra 1912 i Kalfarveien 83. I statuttene fra 1871 står det at pikebarn har fortrinnsrett foran guttebarn. Alderen på barna var 2–18 år.


== Arkiv ==
Noe arkivmateriale etter Anna Jebsens Minde blir oppbevart ved Hordaland fylkesarkiv. Barnevernet i Bergen sendte barn til denne institusjonen, og derfor kan opplysninger som vedtak om plassering av barn, finnes i arkivene etter barnevernsnemnder og sosialkontorer. I de kommunale arkivene vil det også kunne finnes opplysninger om bygningsforhold, drift, tilsyn og annet.


== Eksterne lenker ==
Anna Jebsens Minde - oppslagsverket oVe, artikkel av  Åsta Vadset, Bergen Byarkiv.
Stiftelsen Anna Jebsens Minde - nettside for søknad om stønad
Salomon Gjør

Salomon Gjør (født 1742, død 1806) var en dansk-norsk rektor og skolemann. 
Gjør var født i København og ble student i 1762. Han tok filosofisk eksamen 1763 og en magistergrad i filologi 1785. Gjør var hører ved Roskilde Katedralskole fra 1770-1788. Rektor ved Katedralskolen i Kristiansand fra 1789. Hans forfatterskap omfatter i tillegg til et par latinske disputaser noen innbydelsesskrifter til katedralskolen i Kristiansand, forfattet på latin, samt kongelige ærestaler.


== Verker ==
Tale i Andledning af Hans Kongelige Højheds Kron-Printsens, Formæhling, Paa Indtogs-Dagen den 14de September holden i Christian-sands Latinske Skole (Chr. sand, 1790)
De vera docentium discentiumque ad se invicem ratione, mutuisque inde ductis officiis : prolusio scholastica (Chr. sand, 1790)
De Vestigis solemnis Juvenum in litteris præsertim Explorationis, apud Græcos & Romanos obviis (Chr. sand, 1790)
De deluctu ingeniorum : prolucio (Chr. sand, 1791)
De Ratione explorandi ingenia Pythagorae qvondam usitata breviter proludit (Chr. sand, 1795)
In Leges Servii Tullii etiam regibus servandas apud Tacit (Chr. sand, 1795)
Tale paa Kongens Fødsels-Dag den 29de Januarii 1796, holden i Christiansands Latin-Skole (Chr. sand, 1796)
De institutione puerili veterum Græcorum sc. et Romanorum (Chr. Sand, 1798)
La Aurora internasjonale lufthavn

La Aurora internasjonale lufthavn (IATA: GUA, ICAO: MGGT) er en internasjonal lufthavn som betjener Guatemala by i Guatemala. Den ligger 6,4 kilometer sør for sentrum av Guatemala by og 25 km fra Antigua Guatemala. Flyplassen administreres av Dirección General de Aeronáutica Civil.


== Flyselskaper og destinasjoner ==


=== Fraktselskaper ===


== Eksterne lenker ==
Flyplassinformasjon om MGGT hos World Aero Data
Mundo Maya internasjonale lufthavn

Mundo Maya internasjonale lufthavn (IATA: FRS, ICAO: MGMM), tidligere Flores internasjonale lufthavn, er en internasjonal lufthavn som betjener byen Flores i det guatemalanske departementet Petén.


== Flyselskaper og destinasjoner ==


== Eksterne lenker ==
Flyplassinformasjon om MGMM hos World Aero Data
Dragetronen

Dragetronen er en fremfor alt vestlig betegnelse på den gamle keiserlige myndighet i Kina. Uttrykket har i og for seg en rot i den virkelighet at keiseren hadde en trone, og at den kunne kalle dragetronen og derved gav keisermakten en overnaturlig, guddommelig aura. Men selve bruken av ordet Dragetronen som synonym for den kinesiske keisermakt har ikke vært utbredt på kinesisk.


== Referanser ==
Sarah Utterback

Sarah Utterback (født 12. januar 1982) er en amerikansk skuespiller som blant annet er kjent for sin rolle som Olivia Harper i dramaserien Grey's Anatomy.


== Referanser ==


== Eksterne lenker ==
Sarah Utterback på TV.com
(en) Sarah Utterback på Internet Movie Database 
(fr) Sarah Utterback på Allociné 
(en) Sarah Utterback hos The Movie Database
Statens personadressregister

Statens personadressregister (SPAR) er et svensk statlig folkeregister. Registeret ivaretas av forvaltningsorganet Statens personadressregisternämnd, som har gitt oppgaven med å drifte registeret til EDB Business Partner.
I SPAR står følgende folkeregisteropplysninger:

navn
personnummer
adresse
folkeregistrert bosted
fødested
statsborgerskap
make eller foresatte (for barn under 18 år)
avregistrering på grunn av dødsfall eller annen grunnOpplysningene selges til virksomheter som retter seg mot direktereklame. Man kan få en sperre mot dette ved å skriftlig henvende seg til Statens personadressregisternämnd. Sperren er gyldig til man aktivt hever den, og den «følger med» dersom man flytter.


== Referanser ==


== Eksterne lenker ==
Offisielt nettsted
Askviknes barnehjem

Askviknes barnehjem var et barnehjem etablert i 1900 av Norsk misjon blant hjemløse. Barnehjemmet lå i Os kommune i Hordaland, og hadde plass til 25 barn. Barnehjemmet var for omstreiferbarn, frivillig overlatt av foreldrene, eller plassert av vergerådene. Opptaksalderen var under 4 år. Askviknes var det første barnehjemmet Norsk Misjon blant hjemløse etablerte.Eiendommen eies i dag av Bjørnafjorden Kommune som har ansvar for drift og tilsyn.


== Bakgrunn ==
Presten Jacob Walnum (1851-1925) stiftet i 1893 en komité for det frivillige arbeidet for omstreifere. I 1897 stiftet han Foreningen til motarbeidelse av omstreifervesenet. Denne endret navn i 1922 til Den norske omstreifermisjonen, og i 1935 kom ett nytt navneskifte til Norsk misjon blant hjemløse.


== Historie ==
Fra 1897 og helt fram til 1989 delegerte staten ansvaret for myndighetenes politikk overfor taterne til denne private misjonsforeningen. De drev både skoler, barnehjem og arbeidskolonier. Den mest kjente var Svanviken arbeidskoloni på Nordmøre. Med støtte i Vergerådsloven av 1896, Løsgjengerloven av 1900, og den nye Straffeloven av 1902, tok «Norsk misjon blant hjemløse» til sammen rundt 1500 barn fra foreldrene. Dette handlet om mellom en tredjedel og en fjerdedel av alle taterbarn født mellom 1900 og 1960, som organisasjonen kjente til. Barnehjemmet var i drift som barnehjem i perioden 1900-1953. Foreningen til motarbeidelse av omstreifervesenet stod som eiere. Eiendommen ble overdratt til Hordaland fylkeskommune i 1954, og Fylkeskommunen tok institusjonen i bruk til pleiehjem innen psykiatri.
Bygningen ble i 2012 fredet som kulturminne.


== Arkiv ==
Det kan se ut som om barnehjemmets arkiv er gått tapt. Ved Riksarkivet oppbevares noe korrespondanse mellom barnehjemmet og Norsk Misjon blant hjemløse. Barnevernet i Bergen sendte barn til denne institusjonen. I de kommunale arkivene kan det derfor finnes opplysninger om vedtak om plassering av barn i arkivene etter barnevernsnemnder og sosialkontorer.


== Referanser ==


== Eksterne lenker ==
Askviknes Barnehjem - oppslagsverket oVe, artikkel av Edna Olaug, Bergen Byarkiv.
De båtreisende - Romanifolket som reiste sjøveien
Askviknes Voksenpsykiatriske senter
«Askviknes barnehjem». Kulturminnesøk. Riksantikvaren – Direktoratet for kulturminneforvaltning.
Hugh Scallan

Hugh Scallan (født 8. september 1851 i Rathmines, Dublin i Irland som John Aloysius Scallan; død 6. mai 1928 i Sianfu (Xi'an) i Kina), best kjent som padre Hugo, var en irsk katolsk Kinamisjonær og botaniker tilhørende fransiskanerordenen.


== Liv og virke ==
John Aloysius Scallan ble utdannet i Irland og Frankrike og ble den 30. mai 1874 novise i fransiskanerordenen i den belgiske by Tielt. Han tok ordensnavnet Hugh. Den 10. april 1882 ble Scallan presteviet i Liège og ble sendt til fransiskanerklosteret i Gorton. Så ble han assistensrektor i Manchester, og i april 1886 ble han sendt til Sianfu i provinsen Shaanxi i Kina zog. Her samlet han frø og sporer og planteprøver som han sendte til Royal Botanic Gardens i Kew. Hunder sine botaniske ekskursjoner ble han av og til ledsaget av den italienske botaniker og misjonær Giuseppe Giraldi (1848–1901).
Under bokseropprøret i 1900 ble Scallan nesten drept av en antikristen mobb. 


== Oppkallinger ==
I 1905 navngav William Botting Hemsley en roseart som Rosa hugonis og 1908 navngav Oldfield Thomas Mesechinus hughi i hans ære.


== Litteratur ==
E. Charles Nelson, 1988: «Of Rosa Hugonis and Father Hugh», i: Curtis's Botanical Magazine, 5(1), s. 39-43. doi:10.1111/j.1467-8748.1988.tb00112.x
Bo Beolens, Michael Watkins und Michael Grayson: The Eponym Dictionary of Mammals. Johns Hopkins University Press, 2009, ISBN 978-080-189-304-9, s. 199
Hunt Institute for Botanical Documentation: Huntia Yearbook of Botanical and Horticultural Bibliography. Hunt Botanical Library, Carnegie Institute of Technology, 1993, s. 14


== Eksterne lenker ==
JSTOR
Giacomo Carissimi

Giacomo Carissimi (1605–1674) var en innflytelsesrik  italiensk komponist fra romerskolens tidligbarokke periode.


== Liv ==
Bortsett fra at faren var bøkker er lite er kjent om Carissimis tidlige liv. I 1624 ble han  kapellmester i Assisi, og i 1628 ved Collegium Germanicums Sant'Apollinare-basilika.  Han ble presteviet i 1637. 
Til tross for flere smigrende jobbtilbud, deriblant om å bli Claudio Monteverdis etterfølger i den prestisjefylte posten som kapellmester ved Markuskirken i Venezia, ble Carissimi værende i sin relativt beskjedne stilling livet ut. Det ser ikke ut til at han reiste utenfor Italia.
I 1686 beskrev etterfølgeren ham som «svært nøysom privat, svært imøtekommende mot sine venner og bekjentskaper, høyreist, mager og med en tendens til melankoli.»


== Virke ==
I Carissimis tid som komponist ble kirkemusikkens gjennomslagskraft svekket til fordel for den verdslige musikken. Da han startet karrieren var musikklivet dominert av kirkemusikken til tidlige generasjoner innen romerskolen, eksempelvis Palestrina, men da karrieren gikk mot slutten var operatiske former og verdslig instrumentalmusikk allestedsnærværende. Carissimi deltok selv aktivt i denne musikkhistoriske nyorienteringen ved å introdusere gjennomgripende nyvinninger i nesten samtlige av tidens musikkformer. 
På det verdslige området utformet Carissimi kantaten, arien og duetten på en så kyndig måte at hele den videre utviklingen av disse formene bygde på hans ideer. Spesielt gjelder dette resitativet, som fikk stor betydning for utviklingen av den dramatiske musikken. En annen av komponistens hovedfortjenester er at han preget kirkemusikken med den nye stilen. Han satte musikk til en rekke bibelhistorier i kantateform, og gjennom et uttrykksfullt tonespråk med bildeskapende virkning som gjorde det mulig å utelate scenisk handling, blant annet oppnådd ved å kombinere akkompagnert solosang med ekspressive korpartier, skapte han grunnlaget for det senere bibelske oratoriet.Carissimi var en betydelig lærer, med en innflytelse som strakte seg langt opp i Frankrike og Tyskland. Det er dokumentert at Philipp Jakob Baudrexel, Antonio Cesti og Marc-Antoine Charpentier studerte hos Carissimi. Formodentlig gjorde Alessandro Scarlatti det også.


== Verk i utvalg ==
Oratorier
Historia di Jephte
Baltazar
Jonas
Judicium Salomonis
Ars cantandi
Historia Divitis
Dives Malus
Historia di Job
Vanitas Vanitatum
Oratorio della SS Vergine


== Litteratur ==
Hugh Chisholm (red.): «Carissimi, Giacomo», Encyclopædia Britannica 5,  11. utgave 1911. Cambridge University Press.


== Referanser og noter ==


== Eksterne lenker ==
(en) Giacomo Carissimi på Internet Movie Database 
(en) Giacomo Carissimi på Discogs 
(en) Giacomo Carissimi på MusicBrainz 
(en) Giacomo Carissimi på Songkick 
(en) Giacomo Carissimi Society

(en) Fritt tilgjengelige noter av Giacomo Carissimi i Choral Public Domain Library (ChoralWiki)
(en) Fritt tilgjengelige noter av Giacomo Carissimi i International Music Score Library Project
TVM (skøytelag)

TVM er et profflag i hurtigløp på skøyter i Nederland. Laget het Sanex i perioden (1995–2000). Blant annet er Sven Kramer med i dette laget.


== Eksterne lenker ==
Offisielt nettsted
Chimaltenango (departement)

Chimaltenango er et av Guatemalas 22 departementer. Det grenser i nord til El Quiché og Baja Verapaz, i øst til Guatemala og Sacatepéquez, i sør til Escuintla og Suchitepéquez, og i vest til Sololá. Departementets hovedstad heter også Chimaltenango. Offisielle språk i departementet er spansk og kakchikel.


== Administrativ inndeling ==
Chimaltenango er delt inn i seksten kommuner:


== Referanser ==


== Eksterne lenker ==
Viajeaguatemala: Chimaltenango (Besøkt 16. desember 2012)
Kommuner (kart) (Besøkt 16. desember 2012)